**Príloha č. 1 – ZoD\_Opis predmetu zákazky - KDS**

**Opis predmetu zákazky**

Verejný obstarávateľ:

Národná agentúra pre sieťové a elektronické služby

Názov zákazky:

Konsolidácia certifikačných autorít

TRVANIE:

Lehota dodania je do 28.02.2026.

KOMPLEXNOSŤ:

Uchádzač je povinný predložiť ponuku na celý predmet zákazky, vrátane všetkých súvisiacich nákladov a licencií.

Špecifikácia zákazky:

Ústredný portál verejnej správy (ďalej aj ako „ÚPVS“) zabezpečuje centrálny a jednotný prístup k informáciám a službám verejnej správy. Správcom ÚPVS je v zmysle § 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej aj ako „zákon o e-Governmente") Ministerstvo investícií, regionálneho rozvoja a informatizácie Slovenskej republiky (ďalej aj ako „MIRRI SR“). Prevádzkovateľom ÚVPS je Národná agentúra pre sieťové a elektronické služby (ďalej aj ako „NASES“), ktorá na základe svojho štatútu plní úlohy vyplývajúce z § 10 zákona č. 575/2001 Z. z. o organizácii činnosti vlády a organizácii ústrednej štátnej správy a zo zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.

Na základe priameho vyzvania kód: 17I01-04-P28 podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v rámci programu Slovensko 3.0, realizuje NASES verejné obstarávanie zákazky s názvom **„Konsolidácia certifikačných autorít“** (ďalej aj ako „projekt“ alebo „dielo“ alebo „informačný systém“).

Cieľom zákazky „Konsolidácia certifikačných autorít“ je centralizovať kvalifikované dôveryhodné služby (ďalej aj ako „KDS“), poskytované NASES v pozícii prevádzkovateľa Slovenskej národnej certifikačnej autority (ďalej aj ako „SNCA“) tak, aby bola zabezpečená dostupnosť KDS pre OVM v požadovanom rozsahu a kvalite, aby riešenie spĺňalo súlad s legislatívnymi požiadavkami na ich poskytovanie s dôrazom na súlad poskytovania dôveryhodných služieb s Nariadením Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES v platnom znení (ďalej aj ako „nariadenie eIDAS“) a so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov (ďalej aj ako „zákon o dôveryhodných službách“).

Zároveň, úspešná realizácia diela umožní zefektívnenie, zjednodušenie a zautomatizovanie vydávania technických certifikátov štátu so zámerom šetrenia finančných prostriedkov verejnej správy z dôvodu centralizácie všetkých činností, súvisiacich s vydávaním technických certifikátov štátu a pravidelným obstaraním podpory pre hardvérové zariadenia a softvérové prostriedky viacerých, verejnou správou prevádzkovaných certifikačných autorít, na jedného dôveryhodného poskytovateľa.

V rámci realizácie projektu bude presne určený a predpísaný rámec poskytovania KDS po uplynutí životnosti existujúceho riešenia SNCA, vrátane rozšírenia použiteľnosti a využívania dôveryhodných služieb koncovými používateľmi v zmysle zjednodušenia a zatraktívnenia využívania KDS celou verejnou správou.

Úspešnou realizáciou tohto projektu verejný obstarávateľ zvýši kvalitu komfortu a zlepší dostupnosť e-Government služieb zavedením:

1. vzdialenej autorizácie (vzdialené podpisovanie – Remote Signing a Remote Sealing) bez nutnosti vlastnenia a využívania osobitného prostriedku – certifikovaného zariadenia na generovanie a uloženie páru kľúčov (súkromný, verejný) pre kvalifikovaný elektronický podpis/pečať (QSCD) zo strany používateľa,
2. samoobslužných portálov pre vzdialené vydávanie, nahrávanie, revokovanie a správu kvalifikovaných a nekvalifikovaných certifikátov pre potreby orgánov verejnej moci.

Neoddeliteľnou súčasťou projektu je aj dodávka kompletnej prevádzkovej infraštruktúry (hardvér, softvér, licencie) pre SNCA.

špecifikácia Predmetu zákazky

Predmetom zákazky je poskytnutie služieb, súvisiacich s vytvorením a dodaním hardvérového a softvérového diela s funkcionalitami pre:

1. centralizované poskytovanie kvalifikovaných dôveryhodných služieb aktuálne poskytovaných v rámci rôznych informačných systémov NASES,
2. centralizované vydávanie technických certifikátov štátu jediným dôveryhodným poskytovateľom, NASES,
3. zjednodušené a zautomatizované poskytovanie kvalifikovaných a nekvalifikovaných dôveryhodných služieb a to vrátane vydávania technických certifikátov,
4. vzdialenú autorizáciu (vzdialené podpisovanie – Remote Signing a Remote Sealing) bez nutnosti vlastnenia a využívania osobitného prostriedku – certifikovaného zariadenia na generovanie a uloženie páru kľúčov (súkromný, verejný) pre kvalifikovaný elektronický podpis/pečať (QSCD) používateľom,
5. zriadenie a využívanie samoobslužných portálov pre vzdialené vydávanie, nahrávanie, revokovanie a správu kvalifikovaných a nekvalifikovaných certifikátov pre potreby orgánov verejnej moci,
6. zabezpečenú kontinuitu poskytovania KDS v zodpovednosti NASES, vrátane inštalačných a konfiguračných prác pre dve automatizovane nasadené (produkčné a testovacie) prevádzkové prostredia NASES umiestnené v troch lokalitách a zabezpečením podpory a údržby riadne prevzatého hardvérového a softvérového diela po dobu 60 mesiacov od prevzatia poslednej časti diela, v zmysle tohto Opisu predmetu zákazky a jeho prílohy č. 18 „Katalóg požiadaviek - KDS“.

Predmetom zákazky je poskytnutie služieb v nasledovnom rozsahu:

1. Vytvorenie a dodanie softvérového diela pozostávajúceho z nasledovných Funkčných celkov/modulov:
2. Centralizácia **kvalifikovaných dôveryhodných služieb** a vytvorenie jednej kvalifikovanej dôveryhodnej certifikačnej autority v rámci informačných systémov:
3. Ústredný portál verejnej správy – NASES/MIRRI (existujúci Remote Sealing).
   1. Slovenská národná certifikačná autorita – NASES (8 dôveryhodných služieb),
4. Centralizácia poskytovania **technických certifikátov** pre potreby štátu a vytvorenie jednej dôveryhodnej certifikačnej autority pre ich vydávanie (aktuálne si každé OVM stavia vlastnú certifikačnú autoritu na tento účel).
5. Zavedenie **nových dôveryhodných služieb** pre uľahčenie elektronickej komunikácie občanom a podnikateľom s orgánmi verejnej moci prostredníctvom služby vzdialeného podpisovania (Remote Signing) a pečatenia (Remote Sealing).
6. Vytvorenie **samoobslužného portálu** pre vydávanie a administráciu kvalifikovaných dôveryhodných služieb a vydávanie technických certifikátov.
7. RA Aplikáciu pre poskytovanie služieb SNCA.
8. Manažment rozhranie pre L2 podporu pre služby SNCA.

Verejný obstarávateľ požaduje všetky Funkčné celky/moduly vytvoriť a dodať v súlade s funkčnými a nefunkčnými požiadavkami, v rozsahu, podľa podmienok a pri zachovaní požadovaných technických, bezpečnostných a iných vlastností diela, podľa Prílohy č. 18 „Katalóg požiadaviek - KDS“.

1. Dodania hardvéru a softvéru nevyhnutných pre prevádzku diela pre dve automatizované prostredia (testovacie a produkčné) v troch oddelených lokalitách, ktorý pozostáva z:
2. Hardvéru pre prevádzkovanie diela, vrátane vybavenia pre realizáciu procesov SNCA t.j. notebooky, riešenie pre bezpečnú tlač, tlačiarne pre QSCD zariadenia podľa špecifikácie požiadaviek v Prílohe č. 18 „Katalóg požiadaviek - KDS“.
3. Softvéru pre prevádzkovanie hardvérových komponentov a softvér pre prevádzkovanie RA aplikácie podľa špecifikácie v Prílohe č. 18 „Katalóg požiadaviek - KDS“.
4. Platformy pre riadenie, rizík a súladu (GRC platforma) pre potreby dodaného diela a zabezpečenie implementácie a optimálnej konfigurácie dodanej GRC platformy podľa potrieb verejného obstarávateľa.

Verejný obstarávateľ požaduje celé hardvérové dielo dodať v súlade s funkčnými a nefunkčnými požiadavkami, v rozsahu, podľa podmienok a pri zachovaní požadovaných technických, bezpečnostných a iných vlastností diela, podľa Prílohy č. 18 „Katalóg požiadaviek - KDS“.

1. Poskytnutie integračných služieb, migračných služieb a služieb podpory a údržby informačného systému:
2. Import a validácia nevyhnutných dát (OCSP, CRL, údaje o uchovávaných dokumentoch zo služby uchovávania, archív údajov o poskytovaných službách) z pôvodného riešenia IS KDS (SNCA3, SNCA4, TechCA01 a 02, AuthCA01 a 02) do novej infraštruktúry po zahájení poskytovania dôveryhodných služieb z nového riešenia.
3. Integrácia dodaného aplikačného programového vybavenia do nástrojov/ informačných systémov/modulov, prevádzkovaných verejným obstarávateľom v rozsahu:
   * systémový a infraštruktúrny monitoring dodávaného riešenia do existujúceho systému Zabbix,
   * aplikačný monitoring dodávaného riešenia do existujúceho systému Dynatrace,
   * bezpečnostný monitoring a logovanie dodávaného riešenia do existujúceho bezpečnostného monitorovacieho informačného systému prostredníctvom modulov XDR (Extended Detection and Response), EDR (Endpoint Detection and Response) a NDR (Network Detection and Response),
   * správu bezpečnostných informácií a udalostí (SIEM) dodávaného riešenia do existujúceho modulu IBM QRadar,
   * zálohovanie a archivácia informačných aktív dodávaného riešenia do existujúceho zálohovacieho informačného systému Veeam Backup & Replication.
4. Postimplementačná podpora v rozsahu a podľa podmienok uvedených v Prílohe č. 18 „Katalóg požiadaviek - KDS“.
5. Poskytovanie služieb podpory a údržby informačného systému v rozsahu obvyklých služieb/činností L3 podpory informačného systému v súlade s odvetvovými štandardami ITIL po dobu 60 mesiacov (5 rokov) od prevzatia poslednej časti diela (po riadnom odovzdaní a prevzatí diela vrátane odstránenia všetkých identifikovaných vád diela, resp. po podpise Záverečného akceptačného protokolu), v rozsahu a podľa podmienok uvedených v Zmluve o poskytovaní služieb podpory a údržby informačného systému a jej prílohy č. 7 „Popis Biznis služieb - KDS“ formou:

* Poskytovania Základných služieb za účelom riešenia incidentov, problémov, nasadzovania aktualizácií a bezpečnostných záplat jednotlivých Funkčných celkov/modulov informačného systému, ako aj identifikácie možností pre zlepšovanie výkonu informačného systému.
* Poskytovania Služieb na vyžiadanie na základe písomných objednávok verejného obstarávateľa, zameraných na rozvoj informačného systému a s ním súvisiace rozširovanie a zmeny Funkčných a Nefunkčných vlastností informačného systému, implementáciu proaktívnych, preventívnych opatrení na zlepšenie, poskytovanie konzultačnej podpory a dodatočných školení a Služieb odovzdania, poskytnutých pred ukončením vykonávania podpory a údržby informačného systému, zameraných na zabezpečenie hladkého prechodu poskytovania služieb (po 60 mesiacoch) na verejného obstarávateľa alebo verejným obstarávateľom určeného iného poskytovateľa. Služby na vyžiadanie a Služby odovzdania budú poskytované v celkovom rozsahu max. 550 človekodní počas obdobia 60 mesiacov – 100 človekodní za 12 mesiacov (1 rok) v prvých 4 rokoch odo dňa nadobudnutia účinnosti Zmluvy o poskytovaní služieb podpory a údržby informačného systému a 150 človekodní za 12 mesiacov v 5. roku účinnosti Zmluvy o poskytovaní služieb podpory a údržby informačného systému.

Súčasťou predmetu zákazky **nie** **je** dodanie:

* služby monitorovania a reportingu infraštruktúry a prevádzky a iné činnosti v rámci L2 podpory,
* služby exportu dát z pôvodného riešenia IS KDS,
* dodanie softvérových produktov a licencií (server, klient, a pod.) pre verejným obstarávateľom prevádzkované nástroje/ informačné systémy/moduly, uvedené v bode 3 b) tohto Opisu predmetu zákazky.

Dotknutí biznis aktéri a ich role:

* FO, FO podnikatelia, PO,
* Orgány verejnej moci,
* Národná agentúra pre sieťové a elektronické služby.

špecifikácia Funkčných, nefunkčných a technických požiadaviek

Funkčné, nefunkčné a technické požiadavky, súvisiace s vytvorením a dodaním hardvérového a softvérového diela sú uvedené v Prílohe č. 18 „Katalóg požiadaviek - KDS“.

V rámci technického návrhu riešenia je zhotoviteľ povinný dodržať technologické a dátové princípy definované rámcovými dokumentami MIRRI SR (NKIVS a pod.) a príslušnou legislatívou (štandardy a pod.).

Súčasťou dodávky musia byť aj zdrojové kódy vrátane všetkých prerekvizít potrebných na ich kompiláciu do „spustiteľnej aplikácie“ (release pre nasadenie) vrátane kompilačného postupu. Pre zabezpečenie automatizovanej kompilácie balíka je nutné, aby súčasťou dodávky bola GitLab CI/CD pipeline.

Súčasťou ponuky dodávateľa musia byť technické požiadavky diela na infraštruktúru a vyžadovaný sizing (technické parametre) prostredia pre cieľové riešenie diela v kontajnerizovanej forme vrátane IaC kódu doručeného do GIT repozitára pre vytvorenie a nastavenie infraštruktúrnych prvkov, ktoré sú súčasťou Zmluvy o dielo a jej prílohy č. 7 „ZoD\_Zoznam dodaných HW produktov – KDS“.

Výstupy/dokumenty v jednotlivých aktivitách/etapách projektu musia byť vytvorené a dodané v súlade s:

* Vyhláškou č. 401/2023 MIRRI SR o riadení projektov a zmenových požiadaviek v prevádzke informačných technológií verejnej správy,
* Projektovým inicializačným dokumentom (PID) projektu schváleným Riadiacim výborom projektu.

Plynulý prechod a spätná kompatibilita služieb z pôvodného riešenia IS KDS (SNCA3 a SNCA4) sa týka predovšetkým nasledovných kvalifikovaných služieb:

|  |  |  |
| --- | --- | --- |
| **Názov služby** | **Počet klientov k 10.10.2024** | **Dokumentácia** |
| Kvalifikovaná dôveryhodná služba vyhotovovania kvalifikovaných elektronických časových pečiatok | 550 | <https://snca.gov.sk/files/public/2024-04/Technicka_specifikacia_TS_NASES-TSA1-3_v1.3.pdf> |
| Kvalifikovaná dôveryhodná služba validácie kvalifikovaných elektronických podpisov a pečatí | 15 | <https://snca.gov.sk/files/public/2023-08/Technicka_specifikacia_TS_NASES-QVal.pdf> |

špecifikácia Legislatívnych požiadaviek

Dielo musí byť vykonané najmä v súlade s nasledujúcimi Legislatívnymi požiadavkami:

1. ***Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu*** ***a o zrušení smernice 1999/93/ES*** a noriem a štandardov na neho nadväzujúcich v platnom znení.
2. ***Zákon č. 272/2016 Z. z. o dôveryhodných službách******pre elektronické transakcie na vnútornom trhu*** a o zmene a doplnení niektorých zákonov (zákon o dôveryhodných službách) v znení neskorších predpisov.
3. ***Zákon č. 69/2018 Z.z. o kybernetickej bezpečnosti a o zmene*** a doplnení niektorých zákonov.
4. [***Zákon č. 95/2019 Z.z.***](https://www.slov-lex.sk/pravne-predpisy/SK/ZZ/2019/95/) ***o informačných technológiách vo verejnej správe a o zmene a doplnení niektorých zákonov*** v znení neskorších predpisov.
5. **Zákon č. 305/2013 Z. z. o elektronickej podobe výkonu pôsobnosti orgánov verejnej moci** a o zmene a doplnení niektorých zákonov (zákon o e-Governmente) v znení neskorších predpisov.
6. ***Vyhláška******Úradu podpredsedu vlády Slovenskej republiky pre investície a informatizáciu******č.78/2020 Z.z. o štandardoch pre informačné technológie verejnej správy*.**
7. ***Vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z.z. o riadení projektov a zmenových požiadaviek v prevádzke informačných technológií verejnej správy.***
8. [***Vyhláška Úradu podpredsedu vlády Slovenskej republiky pre investície a informatizáciu č. 179/2020***](https://www.slov-lex.sk/pravne-predpisy/SK/ZZ/2020/179/20200630) [***Z.z.***](https://www.slov-lex.sk/pravne-predpisy/SK/ZZ/2020/85/) ***ktorou sa ustanovuje spôsob kategorizácie a obsah bezpečnostných opatrení informačných technológií verejnej správy*.**
9. ***Vyhláška******Národného bezpečnostného úradu č.******362/2018***[***Z.z.***](https://www.slov-lex.sk/pravne-predpisy/SK/ZZ/2020/85/) ***ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení*.**
10. [***Vyhláška Ministerstva investícií, regionálneho rozvoja a informatizácie Slovenskej republiky č. 547/2021 Z.z.***](https://www.slov-lex.sk/pravne-predpisy/SK/ZZ/2021/547/) ***o elektronizácii agendy verejnej správy*.**
11. [***Uznesenie Vlády SR z 13.10.2020***](https://mirri.gov.sk/wp-content/uploads/2021/03/Uznesenie-Vlady-SR_10_2020_5_PRINCIPOV_3_vlastny-material.pdf)– 5 IT princípov ([*UV-22052/2020*](https://rokovania.gov.sk/RVL/Material/25375/1)).
12. [***Usmernenie č.10/2021 SO OPII***](https://mirri.gov.sk/wp-content/uploads/2021/06/Usmernenie_SO_OPII_PO7_c_10_2021_v1_1.pdf) – k využitiu interných kapacít (v1.1).
13. ***Metodické usmernenie č. 3/2015*** – Národná agentúra pre sieťové a elektronické služby vydáva toto metodické usmernenie ku konaniu o vydanie a inicializáciu kvalifikovaného certifikátu pre kvalifikovanú elektronickú pečať na Ústrednom portáli verejnej správy.
14. [***Metodické******usmernenie***](https://mirri.gov.sk/wp-content/uploads/2021/05/Metodicke-usmernenie-009417-2021-oSBAA-1-v4-1.pdf) – k aplikácii základných princípov pri realizácii projektov IT financovaných z verejných zdrojov a zdrojov EÚ.
15. ***Metodické usmernenie č. 004307/2019/oBI*** – pre tvorbu používateľsky kvalitných elektronických služieb verejnej správy.
16. [***Checklist***](https://mirri.gov.sk/wp-content/uploads/2021/06/VZOR_CHECKLIST_odpocet_-k_Uzneseniu_vlady_645-2020_B2_5IT_principov-v2-verzia-pre-OVM.xlsx) – k zapracovaniu 5 IT princípov.
17. [***Metodické usmernenie č. 024077/2023***](https://mirri.gov.sk/wp-content/uploads/2023/12/Metodicke-usmernenie-024077-2023-oSBAA-1.pdf) – o kvalite zdrojových kódov a balíkov softvéru.
18. [***Metodické usmernenie č. 24769/2023/oSBATA-1***](https://mirri.gov.sk/wp-content/uploads/2023/11/MU_na_zverejnovanie_projektovej_dokumentacie_na_portali_MetaIS_24679_2023.pdf) – o zverejňovaní projektovej dokumentácie na portáli MetaIS.
19. ***Nariadenie Európskeho parlamentu a Rady (EÚ) 2016/679 z 27. apríla 2016*** *o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.*
20. ***Zákon č. 18/2018 Z. z. o ochrane osobných údajov*** a o zmene a doplnení niektorých zákonov v znení neskorších predpisov.
21. ***Vyhláška Ministerstva investícií, regionálneho rozvoja a informatizácie Slovenskej republiky č. 385/2022 Z.z.*** *o jednotnom formáte elektronickej správy a elektronickej doručenky.*
22. ***Nariadenia Európskeho parlamentu a Rady (EÚ) 2024/1183*** *z 11. apríla 2024, ktorým sa mení nariadenie (EÚ) č. 910/2014, pokiaľ ide o zriadenie európskeho rámca digitálnej identity.*
23. ***Normy CEN:***

*CEN EN 419 241.*

1. ***Normy ETSI:***

*ETSI EN 319 102, ETSI EN 319 122 (CAdES), ETSI EN 319 132 (XAdES), ETSI EN 319 142 (PAdES), ETSI EN 319 162 (ASiC), ETSI EN 319 401, ETSI EN 319 411, ETSI EN 319 411-1, ETSI EN 319 411-2, ETSI EN 319 421, ETSI EN 319 422, ETSI EN 319 441, ETSI EN 319 511, ETSI EN 319 521, ETSI EN 319 531, ETSI TS 119 101, ETSI TS 119 102, ETSI TS 119 431, ETSI TS 119 431-1, ETSI TS 119 432, ETSI TS 119 441, ETSI TS 119 511.*

Dokumentácia k projektu musí byť vytvorená v súlade s:

1. Vyhláškou MIRRI SR č. 401/2023 Z. z. o riadení projektov a zmenových požiadaviek v prevádzke informačných technológií verejnej správy.

Ďalšie legislatívne požiadavky na dielo sú uvedené v Prílohe č. 18 „Katalóg požiadaviek - KDS“.

požiadavky na Súčinnosť a SLUŽBY pri dodaní DIELA

Zhotoviteľ diela je povinný zabezpečiť, v súčinnosti so zamestnancami verejného obstarávateľa, inštaláciu a konfiguráciu dodaného riešenia v troch lokalitách určených obstarávateľom. Verejný obstarávateľ zabezpečí pripravenosť lokalít podľa vzájomne odsúhlasenej, odporúčanej špecifikácie na infraštruktúru. Obstarávateľ zabezpečí prístupy pre určené osoby zhotoviteľa diela.

Verejný obstarávateľ poskytne zhotoviteľovi diela migračnú vzorku dát pre potreby importu nevyhnutných dát z pôvodného riešenia IS KDS (SNCA3, SNCA4, TechCA01 a 02, AuthCA01 a 02) do novej infraštruktúry.

harmonogram realizácie diela

Časový harmonogram realizácie diela je súčasťou Zmluvy o dielo a je uvedený v jej prílohe č. 2 „ZoD\_Doba plnenia Diela, časový harmonogram - KDS“.

Návrh rozpočtu pri dodaní Diela

Návrh rozpočtu diela „Konsolidácia certifikačných autorít“ sa nachádza v Zmluve o dielo v prílohe č. 3 „ZoD\_Rozpočet a harmonogram fakturačných míľnikov - KDS“. Odmena za udelenie licencie k Dielu je súčasťou celkovej Ceny Diela. Ak sú použitím preexistentného SW, služieb podpory k nemu v rozsahu v akom sú nevyhnutné, či iných súvisiacich plnení, spojené akékoľvek poplatky, sú všetky tieto poplatky za celú dobu trvania Zmluvy o dielo a tiež počas obdobia trvania záručnej doby SLA v cene Diela.

Zoznam skratiek a pojmov

Tabuľka č. 1 - Zoznam skratiek

|  |  |
| --- | --- |
| SKRATKA | POPIS |
| CA | Certifikačná autorita |
| CSV | Comma separeted values - Hodnota oddelená čiarkou |
| Časová pečiatka | Je informácia pripojená, alebo inak logicky spojená s elektronickým dokumentom alebo elektronickým podpisom. Slúži ako svedectvo tretej strany (Vydavateľ časovej pečiatky) o existencii konkrétneho elektronického dokumentu (súboru) s daným obsahom v momente vyhotovenia časovej pečiatky k tomuto dokumentu (súboru). |
| DMR | Defective Media Retention - Zachovanie chybných médií |
| e-Government | Electronical  Government, elektronizácia verejnej správy |
| eIDAS | Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES v platnom znení |
| FM | Fakturačný míľnik |
| HSM | Hardware Security Module - Hardvérový bezpečnostný modul |
| HW | Hardvér |
| IS | Informačný systém |
| KDS | Kvalifikované dôveryhodné služby |
| NASES | Národná agentúra pre sieťové a elektronické služby |
| NBD | Next Business Day - Nasledujúci pracovný deň |
| NKIVS | Národná koncepcia informatizácie verejnej správy |
| OVM | Orgán verejnej moci - štátny orgán, orgán územnej samosprávy, verejnoprávna inštitúcia, orgán záujmovej samosprávy a fyzická osoba alebo právnická osoba, ktorým zákon zveril výkon verejnej moci. |
| PDF | Portable Document Format, dokumentový formát |
| PO/FO | Právnická osoba/Fyzická osoba |
| PROD | Produkčné prostredie |
| QSCD | Certifikovaného zariadenia pre kvalifikovaný elektronický podpis |
| RA | Registračná autorita |
| SLA | Dohoda o poskytovaných službách podpory |
| SNCA | Slovenská národná certifikačná autorita |
| SW | Softvér |
| ÚPVS | Ústredný portál verejnej správy, ústredný portál |

Tabuľka č. 2 – Zoznam pojmov

| POJEM | POPIS |
| --- | --- |
| Admin GUI | Rozhranie pre správu a konfiguráciu aplikácií, spravidla pre rolu Administrátor (Admin). |
| API First | Prístup, ktorý určuje spôsob návrhu a vývoja aplikačného softvéru, tak aby API vznikalo ešte pred samotnou implementáciou. |
| ArchiMate | Štandardizovaný modelovací jazyk, ktorý sa používa primárne na zobrazenie, popis a následnú analýzu podnikovej architektúry. |
| Autentifikácia | Proces identifikácie a overenia identity používateľa, žiadajúceho o službu alebo zdroj, v informačnom systéme. |
| Autorizácia | 1. Autorizácia predstavuje overenie oprávnenia osôb, či objektov na prácu s dátami.  2. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe.  V zmysle § 23 zákona o e-Governmente:  orgán verejnej moci vykoná autorizáciu kvalifikovaným elektronickým podpisom a mandátnym certifikátom s pripojenou časovou pečiatkou alebo kvalifikovanou elektronickou pečaťou s pripojenou časovou pečiatkou.  osoba, ktorá nie je orgánom verejnej moci, vykoná autorizáciu kvalifikovaným elektronickým podpisom alebo kvalifikovanou elektronickou pečaťou (ak je náležitosťou právneho úkonu vlastnoručný podpis), ak je náležitosťou právneho úkonu úradne overený vlastnoručný podpis, pripojí aj časovú pečiatku. |
| DMR - Defective Media Retention | Služba ktorá zabezpečuje aby nefunkčné pevné disky zostali vo vlastníctve verejného obstarávateľa (označovaná aj ako Keep Your Hard Drive). |
| [Dokumentácia validačného reportu SNCA](https://snca.gov.sk/kvalifikovane-sluzby/validacia-podpisov-pecati) | Popis dátovej štruktúry validačného reportu služby validácie zverejnený na webovom sídle SNCA |
| eGOV,e-Government | Electronical Government, elektronizácia verejnej správy |
| GitLab | GitLab je webový nástroj pre kompletný vývojový cyklus software. Poskytuje gitový repozitár, wiki, sledovanie chýb, kontinuálnu integrácii (CI/CD), vytváranie skupín, tvorbu statických webových stránok či management projektu. Umožňuje vývojovým, prevádzkovým a bezpečnostným tímom navrhovať a spravovať softvér pomocou jediného nástroja. |
| [Integračný manuál k SNCA](https://kp.gov.sk/pf/Integrcia%20na%20SNCA/ISES1_Integracny_manual_SNCA_v1.12.docx) | Integračný manuál k SNCA v aktuálnej verzii na Partner Framework Portal (PFP) portáli |
| MetaIS/METAIS | Centrálny metainformačný systém verejnej správy |
| On-site - Priamo na mieste | Zariadenie príde opraviť na vopred určenú adresu servisný technik autorizovaného servisného strediska. |
| Podklady pre pečatenie / Metodické usmernenie | <https://www.slovensko.sk/_img/CMS4/metodicke_usmernenia/metodicke_usmernenie_registracia_KSC.pdf> |
| [Pravidlá publikovania elektronických služieb](https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf) | Pravidlá publikovania elektronických služieb do multikanálového prostredia verejnej správy  <https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf> |
| Remote Signing | Podpisovanie na diaľku |
| Remote Sealing | Pečatenie na diaľku |
| Representational State Transfer (REST) | Protokol sieťovej komunikácie pri poskytovaní elektronických služieb potrebných na spracovanie elektronických podaní alebo úspešné vyplnenie a prípravu elektronického podania prostredníctvom modulu procesnej integrácie a integrácie údajov podľa Vyhlášky o štandardoch 78/2022, §11, písm. a) |
| Špecifikácie ETSI | Špecifikácie noriem ETSI sú dostupné na: <https://www.etsi.org/> |